मानचित्रकला
मानचित्रकला, आरेखण तकनीक के संग्रहण से निकलकर वास्तविक विज्ञान बन गई है। एक मानचित्रकार को अवश्य समझना चाहिए कि कौन सा संकेत पृथ्वी के बारे में प्रभावशाली सूचना देता है और उन्हें ऐसे मानचित्र तैयार करने चाहिए जिनसे प्रत्येक व्यक्ति मानचित्रों के प्रयोग हेतु उत्साहित हो और वह इसका प्रयोग स्थानों को ढूँढ़ने तथा अपने दैनिक जीवन में करे। मानचित्रकारों को भूगणित के साथ-साथ आधुनिक गणित में भी पारंगत होना चाहिए ताकि वे समझ सकें कि पृथ्वी की आकृति, निरीक्षण के लिए चौरस सतह पर प्रक्षेपित मानचित्र के चिन्हों की विकृति को किस प्रकार प्रभावित करती है।
रंगारेख विधि
रंगारेख विधि (Colour-Patch map या Chrochromatic Map) मानचित्र बनाने की एक गुणात्मक विधि है जो सरल और लोकप्रिय भी है। रंगों के प्रयोग से ये मानचित्र आकर्षक होते हैं। प्रायः प्राकृतिक प्रदेशों, राजनैतिक, प्रशासकीय इकाइयां , भूमि उपयोगों के प्रकारों, प्राकृतिक वनस्पति एवं मृदा प्रकारों को दिखाने के लिए इस विधि का उपयोग किया जाता है। ये एकल प्रयोग मानचित्र होते हैं।